Tweede mens in Nederland steek aan by wesel op plaas | Netwerk24
Tweede mens in Nederland steek aan by wesel op plaas
25 Mei 2020 21:32
’n Tweede geval is waargeneem waar ’n mens met die koronavirus besmet is nadat die persoon in kontak was met ’n wesel wat glo die virus onder lede het, het Nederland se departement van landbou gister bekend gemaak.
Die land se nasionale instituut vir gesondheid glo die kans vir dier-tot-mens-oordrag van die virus buite die plase waarop hulle aangehou word, is “gering”, sê Carola Schouten, Nederlandse minister van landbou.
Die Nederlandse regering het op 26 April gesê ’n wesel op ’n plaas in die suide van die land het die siekte en gevra om ’n wyer­ ondersoek op sulke plase waar wesels vir pels geteel word.
Die regering het verlede week die eerste vermeende geval van wesel-na-mens-oordrag aangemeld. – Reuters